ചിലയാളുകള് നാണമില്ലാതെ താലിബാനെ പിന്തുണയ്ക്കുന്നു, അത്തരക്കാരെ തുറന്നുകാട്ടണം സമാജ്വാദി എം.പിയ്ക്കെതിരെ കേസെടുത്തതിനെ ന്യായീകരിച്ച് യോഗി ആദിത്യനാഥ് ലക്നൗ: താലിബാന് അനുകൂല പോസ്റ്റിന്റെ പേരില് സമാജ്വാദി പാര്ട്ടി എം.പി ഷഫിഖര് റഹ്മാന് ബര്ഖിനേയും മറ്റു രണ്ടു പേര്ക്കുമെതിരെ രാജ്യദ്രോഹ കുറ്റം ചുമത്തി കേസെടുത്തതിനെ ന്യായീകരിച്ച് ഉത്തര്പ്രദേശ് മുഖ്യമ്രന്തി യോഗി ആദിത്യനാഥ്. ചില ആളുകള് നാണമില്ലാതെ സ്ത്രീകളോടും കുട്ടികളോടും ക്രൂരതര ചെയ്യുന്ന താലിബാനെ പിന്തുണയ്ക്കുകയാണ്. അത്തരക്കാരെ തുറന്നുകാട്ടണം. യോഗി പറഞ്ഞു. നിയമസഭയുടെ വര്ഷകാല സമ്മേളനത്തിലാണ് മുഖ്യമ്രന്തിയുെട പ്രസ്താവന. ചിലയാളുകള് താലിബാനെ പിന്തുണയ്്ക്കുകയാണ്. സ്ത്രീകളോടും കുട്ടികളോടും എന്തു ക്രൂരതയാണ് അവര് കാണിക്കുന്നത്. എന്നാല് ചിലര് അവരെ നാണമില്ലാതെ പിന്തുണയ്ക്കുന്നു. ഇത്തരം മുഖങ്ങള് തുറന്നുകാട്ടപ്പെടണംയോഗി പറഞ്ഞു. താലിബാന് അഫ്ഗാനിസ്താനില് അധികാരം പിടിച്ചെടുക്കുന്ന ദൃശ്യത്തിനൊപ്പം സ്വാതന്ത്ര്യ സമരം എന്ന കമന്റ് പോസ്റ്റ് ചെയ്തതിനാണ് എം.പി ഷഫിഖര് റഹ്മാന് ബര്ഖിനും മറ്റ് രണ്ടു പേര്ക്കുമെതിരെ രാജ്യദ്രോഹ കുറ്റം ചുമത്തി കേസെടുത്തത്. രാജ്യദ്രോഹം, വിവിധ വിഭാഗങ്ങള്ക്കിടയില് ശത്രുത ഉണ്ടാക്കാന് ശ്രമിച്ചു, മതവികാരം വ്രണപ്പെടുത്തി തുടങ്ങിയ കുറ്റങ്ങളാണ് ഇവര്ക്കെതിരെ ചുമത്തിയിരിക്കുന്നത്. എന്നാല് ആരോപണം എം.പി പിന്നീട് നിഷേധിച്ചിരുന്നു.